﻿ Rövid összefoglaló 2017.07.13-14-15. - Martfűi Városszépítő Egyesület
« Városszépítő Gyermektábor 2017. 06.
III. Városszépítő Gyermektábor »
Rövid összefoglaló 2017.07.13-14-15.
Írta: Hári Antal | 2017.08.15. - 15:39 | 2019.06.01. Hírek
2017.07.13-14-15.
Országos Találkozó Gyöngyösön.
A 36. találkozóját szervezte meg július közepére a Város és Faluvédők,- Szépítők Szövetsége a vendéglátó Gyöngyös Városvédő és Szépítő Egyesülettel.
Minden évben ekkor találkoznak a tagegyesületek képviselői, hogy megvitassák eredményeiket, problémáikat. Közben megismerkednek a fogadó város és környékének múltjával, jelenével. Ekkor adják át a Podmaniczky Díjakat is az arra legérdemesebbeknek
Jövőre Szombathely várja a szakmai találkozót.
Martfűn jártak a Törökbálinti Városszépítő Egyesület képviselői.
Nagy örömünkre szolgált, hogy ismét ellátogattak hozzánk Szalczinger József elnök úr vezetésével a törökbálinti barátaink. Oly sokszor találkoztunk már, hogy nem túlzás a „barát” kifejezés.
Most is igyekeztünk a közös beszélgetésen túl valami különleges programmal szolgálni nekik, viszonozva az Ő korábbi vendéglátásukat.
Tiszaföldvárra, a Szicsek Pálinkafőzőbe vittük el őket. Ismerik a márkát, tehát kíváncsian várták, hogy megismerkedjenek azzal a folyamattal, amikor a gyümölcsből finom nedű válik. Nagyon érdekesnek találták, nagyon elégedettek voltak az üzemlátogatás levezetésével, az ott látottakkal. A nagy hőségre való tekintettel most elmaradt a kóstolás, de nem örökre…..
Megindult az aláírásgyűjtés a Heineken Sörgyár körüli változások kompenzálása érdekében.
Váratlanul, és nagyon hátrányosan érinti városunkat a Heineken sörgyár döntése, miszerint befejezik Martfűn a sörgyártást, és csak logisztikai tevékenység marad. A kieső iparűzési adó ellensúlyozására a városvezetés különböző alternatívákat vázolt fel, amelyek erősítésére aláírásgyűjtő akciót indítottak el. Ebbe egyesületünk is bekapcsolódott. Végül 27 ívet töltöttek meg az aláírásra általunk szervezett lakosok.